วันนี้ก่อนเริ่มทำงานขอจัดมื้อเช้าเสียหน่อย ลงใต้ขนาดนี้ ไม่จัดไม่ได้ รุ่นพี่บอกว่าร้านนี้ก็โอเคให้มาลองก็จัดเลยค่ะ เป็นร้านแบบบ้านๆ ชิวๆ เเต่ดูสะอาดนะคะ

มาถึงก็ไปที่เตานึ่งได้เลยมีพวกขนมจีบ ติ่มซำต่างๆ เอาอะไรหยิบวางใส่ถาด เดี๋ยวอาป้าจะนึ่งให้ นอกจากนี้จะมีของทอดอีกนิดหน่อย จำพวกแฮกึ๋น หอยจ๊อ ฯลฯ

จากนั้นนั่งรอที่โต๊ะเลยจ้า มีชาจีนฟรีเสิร์ฟ ผักแกล้มเสิร์ฟ สั่งพวกชา กาแฟ หรือโจ๊กเพิ่มเติมได้ บนโต๊ะมีซอสต่างๆมากมายกับอุปกรณ์การทานค่ะ

รสชาติ: ไม่ถึงกับฟินมาก แต่ก็พอใช้ได้ พวกหมูซอสแดง ซอส้ต้าซี่นี่อร่อย จีบก็พอใช้ ของทอดมันไม่ร้อนอะ เเต่วัตถุดิบนี่โอเค ไม่เหม็น ไม่แหยะค่ะ

ราคา: ไม่รู้จานน้อยๆจานนึงเท่าไร สั่งมาเต็มโต๊ะชากาแฟ โจ๊กอีกหนึ่ง 345฿ เองค่ะ หาร 4 คน

โดยรวมมานั่งกิน ชิวๆ ขำๆ เพลินดีค่ะ